“อนาคตใหม่” ยื่นหนังสือร้องประธานสภาฯส่งศาลรธน.วินิจฉัย ส.ส.เข้าข่ายถือหุ้นสื่ออีก 11 ราย
“อนาคตใหม่” ยื่นหนังสือร้องประธานสภาฯส่งศาลรัฐธรรมนูญวินิจฉัย ส.ส.เข้าข่ายถือหุ้นสื่อเพิ่มอีก 11 ราย
“อนาคตใหม่” ยื่นหนังสือร้องประธานสภาฯส่งศาลรัฐธรรมนูญวินิจฉัย ส.ส.เข้าข่ายถือหุ้นสื่อเพิ่มอีก 11 ราย
6 มิ.ย. 2562

นายรังสิมันต์ โรม ส.ส.บัญชีรายชื่อพรรคอนาคตใหม่ แถลงว่า ได้เข้ายื่นหนังสือต่อประธานสภาผู้แทนราษฎรเพื่อส่งให้ศาลรัฐธรรมนูญวินิจฉัยในประเด็นความเป็นสมาชิกภาพ ส.ส.สิ้นสุดลงเฉพาะตัว เนื่องจากการเป็นเจ้าของหรือถือหุ้นในกิจการหนังสือพิมพ์หรือสื่อมวลชน อันขัดต่อบทบัญญํติแห่งรัฐธรรมนูญ มาตรา 101 (6) ประกอบมาตรา 98 (3) หรือไม่
โดยการยื่นครั้งนี้เป็นการรวบรวมเอกสารเพิ่มเติมจากที่เคยได้ยื่นให้ตวจจสอบคุณสมบัติ ส.ส.ไปก่อนหน้านี้เมื่อวันที่ 4 มิ.ย. ที่ผ่านมา ซึ่งพรรคอนาคตใหม่ได้ยื่นรายชื่อ ส.ส.เข้าข่ายถือหุ้นสื่อ 30 คน ประกอบด้วย พรรคพลังประชารัฐ 27 คน พรรครวมพลังประชาชาติไทย 1 คน พรรคประชาภิวัฒน์ 1 คน และพรรคชาติพัฒนา 1 คน
สำหรับการยื่นเพิ่มเติมครั้งนี้เนื่องจากพบว่ามีกรณีเข้าข่ายอีก 11 ราย ได้แก่ จากพรรคประชาธิปัตย์ 10 คน และ พรรคภูมิใจไทย 1 คน โดยขอให้ใช้กรณีของนายธนาธร จึงรุ่งเรืองกืจ หัวหน้าพรรคอนาคตใหม่ เป็นแนวทางให้เห็นว่า ส.ส.รายอื่นที่ต้องด้วยกรณีดังกล่าว ศาลรัฐธรรมนูญอาจสั่งให้หยุดปฎิบัติหน้าที่ด้วยเช่นเดียวกัน